On mind jälle välja nuuskinud ning mulle kurguvalu ja nohu  andnud. Poiss köhib ja pliks aevastab. Kassil on jooksukas ning ta lärmab öösiti magamistoa ukse taga, nõudes sisselaskmist ja seksuaalteenuste osutamist :). Lisaks veel on mul sellest maastikumängust saadik vasak jalg paistes (selline pätsike nagu tavaliselt raseduse lõpuaegadel on olnud) ning päkaseljale vajutamisel valulik.    Selle juures on üks positiivne asi ka. Nimelt ma usun kindlalt, et kui ma selle jalapaistetuse maha saaks, siis ma oleks vähemalt kilo kergem (kui mitte rohkem :D). Ja sel juhul oleks ju põhjust ennast õnnitleda ja tickerit nihutada ;).    Üldiselt peab aga arsti juurde minema, sest minu kurguvalud juba viimased paar aastat ei taandu ilma antibiootikumide abita. Ja mida pean ma tegema poisi koleda köhaga, ei tea ma hoopiski. Pliksi nohu on Pinosol õnneks praeguseks juba peaaegu kõrvaldanud ning kassiga sai ka kaks päeva tagasi loomaarsti külastatud ja talle tabletid hangitud - nii et ka sealtkandist peaks peatselt rahunemist oodata olema.    Äkki aitaksid antibiootikumid jalale ka?    ***    PS! Pliksil on veel üks uus lause sõnavaras tänase hommiku seisuga: "Äja dee!" (kui ma ta põlve kõditama kippusin).